San Lameer Villa 2843 is op die San Lameer Landgoed aan die Suidkus van KwaZulu-Natal geleë. Hierdie subtropiese paradys spog met verskeie wildsoorte, plantegroei, voëlspesies en legio doendinge vir die hele gesin. Die 200 hektaar-bewarea bied 'n 18 putjie-kampioenskapgholfbaan, 'n hotel met 'n spa, 'n restaurant en kroeg, luukse villas en direkte toegang tot 2 skilderagtige blouvlagstrande.
Dié tweeslaapkamer-villa het slaapplek vir 4 gaste en beskik oor 2 badkamers. Die hoofslaapkamer het 'n dubbelbed en die tweede slaapkamer het 2 enkelbeddens. Albei badkamers het 'n stort-oor-bad. Die villa het 'n kombuis, sitkamer en eetarea.
Die kombuis is goed toegerus met 'n stoof, oond, yskas-vrieskas, mikrogolf, asook 'n skottelgoedwasser, wasmasjien en 'n tuimeldroër. Die eetarea het sitplek vir 6 gaste en die sitkamer het gemaklike sitplek en 'n TV met volledige DStv. Die leefarea lei na 'n patio met sitplek en braai-geriewe.